54. ΝΟΜΟΣ υπ’ αριθ. 661 της 2/10 Αυγ. 1977 (ΦΕΚ Α΄ 218) Περί κυρώσεως της από 25 Νοεμ. 1976 συμβάσεως μεταξύ του Ελληνικού Δημοσίου και της Τραπέζης της Ελλάδος, αφορώσης το επιτόκιον του λογιζομένου τόκου επί του χρεωστικού υπολοίπου του λογαριασμού «Ελληνικόν Δημόσιον–Τρεχούμενος Λογαριασμός Χρηματοδοτήσεως Προμηθειών Καταναλωτικών Αγαθών». Δια της κυρουμένης συμβάσεως ορίζεται ότι δια το μέχρι δραχμών 5 δισεκατομμυρίων τμήμα του εκάστοτε χρεωστικού υπολοίπου του λογαριασμού «Ελληνικόν Δημόσιον–Τρεχούμενος Λογαριασμός Χρηματοδοτήσεως Προμηθειών Καταναλωτικών Αγαθών» δεν θα λογίζεται τόκος, δια το πέραν των 5 δισεκατομμυρίων και μέχρι 10 δισεκατομμυρίων τμήμα αυτού θα λογίζεται επιτόκιον 1/2% (ήμισυ τοις εκατόν) ετησίως, δια δε τω άνω των 10 δισεκατομμυρίων χρεωστικόν υπόλοιπον θα λογίζεται επιτόκιον προς 1% (εν επί τοις εκατόν) ετησίως. 